वाशिंगटन: अमेरिका में भारतीय मूल के दो लोगों को न्यूयॉर्क और शिकागो के जिंस वायदा बाजार में षडयंत्र रचने तथा छह करोड़ डॉलर की धोखाधड़ी करने का दोषी पाया गया है. सरकारी वकील ने मंगलवार को इसकी जानकारी दी. उन्होंने कहा कि न्यूयॉर्क के कृष्ण मोहन (33) और शिकागो के कमलदीप गांधी (36) ने अपने कसूर मान लिए है. उन्होंने कहा कि टेक्सास की अदालत में मोहन को 28 फरवरी को तथा गांधी को 22 फरवरी को सजा सुनायी जाएगी.